**RINKOS SANDORIŲ DUOMENŲ TEIKIMO**

**SUTARTIS**

Nr. \_\_\_\_\_\_

Vilnius

**Valstybės įmonė Registrų centras** (toliau – **TEIKĖJAS**), atstovaujamas Konsultacijų centro vadovės Jurgitos Jakeliūnaitės, veikiančios pagal valstybės įmonės Registrų centro generalinio direktoriaus 2019 m. rugpjūčio 19 d. įsakymą Nr.VE-398(1.3E) „Dėl pavedimo pasirašyti sutartis“, ir [įveskite GAVĖJO pavadinimą] (toliau – **GAVĖJAS**), atstovaujamas (-a) [įveskite pareigas, vardą, pavardę], veikiančio (-ios) pagal [nurodykite atstovavimo pagrindą], toliau TEIKĖJAS ir GAVĖJAS kiekvienas atskirai vadinamas Šalimi, o kartu – Šalimis, sudarė šią sutartį (toliau – Sutartis).

**I SKYRIUS**

**SUTARTIES DALYKAS**

1. TEIKĖJAS įsipareigoja Sutartyje nustatytomis sąlygomis ir tvarka GAVĖJUI teikti duomenis apie nekilnojamojo turto sandorių kainas (toliau – duomenys), t. y. GAVĖJUI teikti: ,,Vienos nesudėtingos nekilnojamojo turto (NT) užklausos, kai ataskaita formuojama internete“ (Sutarties 1 priedas) paslaugą ir „Vienos sudėtingos NT užklausos, kai ataskaita formuojama pagal individualią užklausą“ (Sutarties 2 priedas) paslaugą.
2. GAVĖJAS įsipareigoja duomenis naudoti Sutartyje nurodytais tikslais, sąlygomis, tvarka ir sumokėti TEIKĖJUI už teikiamus duomenis Sutartyje nustatyta tvarka.

**II SKYRIUS**

**DUOMENŲ TEIKIMO IR GAVIMO JURIDINIS PAGRINDAS**

1. Duomenys teikiami vadovaujantis:
	1. Lietuvos Respublikos nekilnojamojo turto registro įstatymo 42 straipsnio 1 dalimi;
	2. Lietuvos Respublikos nekilnojamojo turto kadastro įstatymo 19 straipsnio 1 dalimi;
	3. Lietuvos Respublikos valstybės informacinių išteklių valdymo įstatymo 27 straipsnio 1 dalimi, 2 dalies 3 punktu;
	4. Nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“ (toliau – Nekilnojamojo turto registro nuostatai), 123 punktu;
	5. Lietuvos Respublikos nekilnojamojo turto kadastro nuostatais, patvirtintais Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, 144 punktu.
2. Duomenys gaunami vadovaujantis:
	1. Lietuvos Respublikos turto ir verslo vertinimo pagrindų įstatymo 14 straipsnio 1 dalies 1 punktu;
	2. Nekilnojamojo turto registro įstatymo 42 straipsnio 4 dalimi.

**III SKYRIUS**

**DUOMENŲ TEIKIMO IR NAUDOJIMO TIKSLAI**

1. Duomenų teikimo ir naudojimo tikslas – nekilnojamojo turto rinkos kainų analizės atlikimas nustatant nekilnojamojo turto ar verslo vertę (atliekant turto arba verslo vertinimą).

**IV SKYRIUS**

**SUTARTIES ŠALIŲ TEISĖS IR PAREIGOS**

1. TEIKĖJAS įsipareigoja:
	1. teikti duomenis pagal Sutartyje nurodytas duomenų teikimo sąlygas ir tvarką;
	2. Sutarties 7.2 papunktyje nustatyta tvarka informuoti GAVĖJĄ apie Sutartyje numatytų duomenų teikimo, naudojimo tvarkos ir sąlygų pakeitimus;
	3. GAVĖJO pateiktus asmens duomenis naudoti tik GAVĖJO vartotojų identifikavimui TEIKĖJO vartotojų identifikacinėje sistemoje Sutarties sudarymo, vykdymo ir administravimo, TEIKĖJO teisinių reikalavimų pareiškimo, vykdymo ar apgynimo tikslais. GAVĖJO pateikti asmens duomenys bus saugomi 10 metų po Sutarties pasibaigimo.
2. TEIKĖJAS turi teisę:
	1. sustabdyti duomenų teikimą:
		1. be atskiro GAVĖJO informavimo – GAVĖJUI neapmokėjus PVM sąskaitos faktūros per 30 (trisdešimt) kalendorinių dienų nuo GAVĖJO informavimo apie PVM sąskaitos faktūros paskelbimą Sutartyje numatyta tvarka. Duomenų teikimas atnaujinamas GAVĖJUI apmokėjus PVM sąskaitą faktūrą;
		2. informuodamas GAVĖJĄ – jeigu GAVĖJAS nesilaiko Sutartimi prisiimtų kitų įsipareigojimų ir (ar) paaiškėja aplinkybės, kurios gali būti svarbios Sutartimi prisiimtų įsipareigojimų vykdymui (pvz., nemokumo (bankroto, restruktūrizavimo) bylos iškėlimas ar inicijavimas, pradėtos likvidavimo, pertvarkymo, reorganizavimo procedūros ir kt.). GAVĖJUI užtikrinus Sutartimi prisiimtų įsipareigojimų vykdymą, TEIKĖJAS, įvertinęs iš GAVĖJO raštu gautą informaciją, gali atnaujinti duomenų teikimą;
	2. vienašališkai keisti: Sutartyje nustatytas duomenų teikimo sąlygas (taip pat ir numatytas Sutarties 9 punkte), naudojimo sąlygas ir tvarką apie tai pranešdamas prieš 30 (trisdešimt) kalendorinių dienų (TEIKĖJO interneto puslapyje [www.registrucentras.lt](http://www.registrucentras.lt) ir GAVĖJO TEIKĖJUI nurodytu elektroniniu paštu) iki duomenų teikimo, naudojimo sąlygų ir (ar) tvarkos pakeitimo;
3. GAVĖJAS įsipareigoja:
	1. gautų duomenų neperduoti, neatskleisti, neskelbti, neplatinti bet kokia forma trečiosioms šalims[[1]](#footnote-1), išskyrus atvejus, kai yra gautas išankstinis rašytinis TEIKĖJO sutikimas arba GAVĖJAS skelbia ir platina išvestinius rezultatus, gautus atlikus analizę, nurodydamas pirminių duomenų šaltinį;
	2. laikytis Sutartyje numatytų duomenų naudojimo sąlygų ir tvarkos;
	3. vadovaudamasis Lietuvos Respublikoje galiojančiais teisės aktais užtikrinti gautų duomenų apsaugą savo lėšomis ir tinkamomis organizacinėmis bei techninėmis priemonėmis, skirtomis apsaugoti duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo, ir kurios užtikrina tokį saugumo lygį, kuris atitiktų gautų duomenų pobūdį ir jų tvarkymo keliamą riziką. Už šių įsipareigojimų nesilaikymą GAVĖJAS atsako Lietuvos Respublikoje galiojančių teisės aktų nustatyta tvarka;
	4. apie pastebėtas klaidas duomenyse nedelsdamas, tačiau ne vėliau kaip per 3 (tris) darbo dienas nuo jų nustatymo dienos, pranešti TEIKĖJUI raštu arba elektroniniu paštu;
	5. nedelsdamas informuoti TEIKĖJĄ, jog GAVĖJO nurodytas duomenų vartotojas neteko teisės naudoti duomenis (*duomenų vartotojas nušalinamas nuo darbo (pareigų), nebeatitinka teisės aktuose nustatytų išorinio informacinių sistemų naudotojo kvalifikacinių reikalavimų, praranda patikimumą, pasibaigia jo darbo (sutartiniai) santykiai su GAVĖJU ar įvyksta bet kokios kitos aplinkybės, sąlygojančios, jog GAVĖJO nurodytas duomenų vartotojas nebegali atlikti paieškų*). Informuodamas apie keičiamus duomenų vartotojus ar kitą informaciją, nurodytą Sutarties priede ,,Duomenų vartotojų sąrašas“, GAVĖJAS įsipareigoja Sutartyje numatyta tvarka TEIKĖJUI pateikti pranešimą apie atnaujintus duomenis ir (ar) kitą pasikeitusią informaciją pagal minėtą Sutarties priedą;
	6. už duomenų teikimą sumokėti Sutartyje nustatytą atlyginimą;
	7. netinkamai vykdant Sutartį kompensuoti TEIKĖJO turėtas išlaidas, skolos išieškojimo atveju – skolos išieškojimo išlaidas;
	8. nedelsdamas informuoti TEIKĖJĄ, jei prarasta ar įtaria, kad prarasta vartotojo autentifikavimo informacija ir (ar) neišsaugotas jos konfidencialumas ir ja gali pasinaudoti tretieji asmenys, bei užtikrinti, kad GAVĖJO paskirtas duomenų vartotojas nedelsdamas pasikeistų slaptažodį;
	9. nedelsdamas, bet ne vėliau kaip 3 tris (tris) darbo dienas (nuo aplinkybių atsiradimo dienos), pranešti apie bet kokias aplinkybes, kurios gali būti svarbios Sutartimi prisiimtų įsipareigojimų vykdymui (nemokumo (bankroto, restruktūrizavimo) bylos iškėlimas ar inicijavimas, pradėtos likvidavimo, pertvarkymo, reorganizavimo procedūros ir kt.);
	10. užtikrinti, kad visi GAVĖJO nurodyti duomenų vartotojai duomenis naudotų Sutartyje nurodytais tikslais, sąlygomis ir tvarka, neatskleisdami jų trečiosioms šalims, jei kitaip nenustatyta Sutartyje ar Lietuvos Respublikoje galiojančiuose teisės aktuose, ir saugotų suteiktus prisijungimo duomenis bei neatskleistų jų tretiesiems asmenims;
	11. duomenų nenaudoti jokiais kitais tikslais, išskyrus Sutartyje numatytus tikslus, t. y. nenaudoti duomenų siekiant įvertinti ar nagrinėti konkretaus asmens padėtį, elgesį arba daryti jam įtaką, nesieti duomenų su jokia kita informacija apie asmenį.

**V SKYRIUS**

**APMOKĖJIMAS IR ATSISKAITYMO TVARKA**

1. Atlyginimo už naudojimąsi duomenimis dydžiai skelbiami Teikėjo interneto puslapyje <https://www.registrucentras.lt/p/592>. TEIKĖJAS gali patvirtinti naujus atlyginimo už naudojimąsi duomenimis dydžius apie tai informuodamas GAVĖJĄ Sutartyje numatyta tvarka. Įsigaliojus naujiems atlyginimo dydžiams, GAVĖJAS įsipareigoja mokėti pagal naujai patvirtintus atlyginimo dydžius.
2. Kiekvieno einamo mėnesio pradžioje PVM sąskaitos faktūros už praėjusį mėnesį pateiktus duomenis skelbiamos TEIKĖJO interneto puslapyje <https://www.registrucentras.lt/usr/sf.php> ir GAVĖJUI nėra siunčiamos. Apie PVM sąskaitos faktūros paskelbimą elektroniniu paštu informuojami asmenys, kuriems GAVĖJAS suteikia teisę peržiūrėti PVM sąskaitas faktūras (nurodyti Sutarties priede „Duomenų vartotojų sąrašas“).
3. GAVĖJAS PVM sąskaitą faktūrą įsipareigoja apmokėti per 14 (keturiolika) kalendorinių dienų nuo asmenų, kuriems GAVĖJAS suteikia teisę peržiūrėti PVM sąskaitas faktūras, informavimo apie jos paskelbimą dienos.
4. Laiku neapmokėjęs pateiktos PVM sąskaitos faktūros, GAVĖJAS moka 0,04 procento dydžio delspinigius nuo nesumokėtos sumos už kiekvieną uždelstą dieną.
5. GAVĖJUI tinkamai nevykdant piniginių prievolių pagal bet kurią su TEIKĖJU sudarytą paslaugų ir (ar) duomenų teikimo sutartį, TEIKĖJAS GAVĖJO mokėjimus paskirstys savo nuožiūra, pirmenybę teikdamas seniausiems GAVĖJO įsiskolinimams.

**VI SKYRIUS**

**GINČŲ SPRENDIMO TVARKA**

1. Nė viena Šalis neturi teisės pavesti Sutartį vykdyti tretiesiems asmenims.
2. Už Sutartimi prisiimtų įsipareigojimų nevykdymą arba netinkamą jų vykdymą Šalys atsako Lietuvos Respublikoje galiojančių teisės aktų nustatyta tvarka.
3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**VII SKYRIUS**

**SUTARTIES KEITIMO IR PAPILDYMO TVARKA**

1. Visi Sutarties pakeitimai ir papildymai, išskyrus Sutarties 8.5 papunktyje ir 18 punkte numatytus atvejus, bus sudaromi tarp Šalių pasirašant susitarimus dėl Sutarties keitimo ir taps neatskiriamomis Sutarties dalimis.
2. Pasikeitus teisės aktų nuostatoms, taip pat Sutarties 7.2 papunktyje numatytais atvejais Šalių susitarimai dėl Sutarties keitimo nepasirašomi, o taikomos aktualios teisės aktų nuostatos arba TEIKĖJO vienašališkai pakeista duomenų teikimo ir naudojimo tvarka ir (ar) sąlygos, apie kurias GAVĖJAS informuojamas Sutartyje numatyta tvarka.
3. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.

**VIII SKYRIUS**

**NENUGALIMOS JĖGOS *(FORCE MAJEURE)* APLINKYBĖS**

1. Nė viena iš Šalių neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos (*force majeure*) aplinkybėms, Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
3. Šalis, prašanti ją atleisti nuo atsakomybės, įsipareigoja pranešti kitai Šaliai raštu apie nenugalimos jėgos aplinkybes nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, taip pat – apie galimą Sutartimi prisiimtų įsipareigojimų įvykdymo terminą. Šalys taip pat įsipareigoja pranešti, kai išnyksta pagrindas nevykdyti įsipareigojimų dėl nenugalimos jėgos (force majeure) aplinkybių.
4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**IX SKYRIUS**

**SUTARTIES GALIOJIMAS**

1. Sutartis įsigalioja nuo jos pasirašymo dienos ir galioja neterminuotai.
2. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.
3. Jei bet kuri Sutarties nuostata tampa ar pripažįstama visiškai ar iš dalies negaliojanti, tai neturi įtakos kitų Sutarties nuostatų galiojimui.
4. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe tarp Šalių pagal Sutartį, taip pat visos kitos Sutarties nuostatos, kurios išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

**X SKYRIUS**

**SUTARTIES NUTRAUKIMAS**

1. Sutartis pasibaigia, kai:
	1. Sutartis nutraukiama Šalių sutarimu;
	2. Sutartis nutraukiama vienašališkai Sutartyje nustatyta tvarka;
	3. netenka galios teisės aktai, reglamentuojantys Šalių teisę teikti ar gauti duomenis arba kitais atvejais, dėl kurių TEIKĖJAS netenka teisės tvarkyti ir teikti duomenis, o GAVĖJAS gauti duomenis. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybės, apie kurias Gavėjas įsipareigoja nedelsdamas, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti Teikėją, o Teikėjas – tik tais atvejais, jei apie tokias aplinkybes nebuvo skelbta viešai teisės aktų numatyta tvarka.
2. Vienašališko Sutarties nutraukimo sąlygos ir tvarka:
	1. Šalis gali nutraukti Sutartį nesant Sutarties sąlygų pažeidimų, raštu įspėjusi kitą Šalį prieš 30 (trisdešimt) kalendorinių dienų. Laikoma, kad Sutartis nutraukta po 30 (trisdešimt) kalendorinių dienų nuo tokio pranešimo pateikimo dienos;
	2. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, raštu įspėjusi kitą Šalį prieš 10 (dešimt) darbo dienų. Laikoma, kad Sutartis nutraukta po 10 (dešimt) darbo dienų nuo tokio pranešimo pateikimo dienos.
3. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
4. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančioms Sutarties sąlygoms, taip pat sąlygoms, susijusioms su atsakomybe tarp Šalių, atsiskaitymams pagal Sutartį bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**XI SKYRIUS**

**KITOS NUOSTATOS**

1. Visi pranešimai, sutikimai ar kita informacija (toliau – pranešimas) pagal Sutartį turi būti sudaromi raštu ir laikomi tinkamai įteikti tada, kai jie yra faktiškai gauti. Jie gali būti įteikiami asmeniškai, siunčiami registruotu paštu arba elektroniniu paštu, kiekvienu atveju išsiunčiant Šalių nurodytais adresais.
2. Jei pranešimas siunčiamas elektroniniu paštu ir jei jis išsiųstas darbo dieną iki darbo valandų pabaigos, laikoma, kad jį Šalis gavo tą pačią dieną. Jeigu jis išsiųstas nedarbo dieną arba pasibaigus darbo valandoms, laikoma, kad Šalis jį gavo kitą darbo dieną. Jei pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
3. Šalys įsipareigoja per 5 darbo dienas raštu informuoti viena kitą apie Sutartyje nurodytų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka sutarties sąlygų arba kad ji negavo pranešimų, siųstų pagal tuos rekvizitus.
4. Sutartis sudaryta 2 (dviem) egzemplioriais, turinčiais vienodą juridinę galią, po 1 (vieną) egzempliorių kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas 1 (vienas) elektroninis Sutarties egzempliorius, kuriuo Šalys pasidalina elektroninių ryšių priemonėmis.
5. Neatskiriama Sutarties dalis yra priedai:
	1. 1 priedas. „Paslaugos „Viena nesudėtinga NT užklausa, kai ataskaita formuojama internete“ teikimo sąlygos ir tvarka“;
	2. 2 priedas. „Paslaugos „Viena sudėtinga NT užklausa, kai ataskaita formuojama pagal individualią užklausą“ teikimo sąlygos ir tvarka“;
	3. 3 priedas. „Duomenų užklausos forma“;
	4. 4 priedas. „Duomenų vartotojų sąrašas“.

**XII SKYRIUS**

**ŠALIŲ REKVIZITAI**

|  |  |
| --- | --- |
| **TEIKĖJAS****Valstybės įmonė Registrų centras** | **GAVĖJAS****[nurodykite GAVĖJO pavadinimą]** |
| Juridinio asmens kodas 124110246 | Juridinio asmens kodas [įveskite] |
| PVM mokėtojo kodas LT241102419Adresas Lvivo g. 25-101, 09320 Vilnius | PVM mokėtojo kodas [įveskite]Adresas korespondencijai [įveskite]El. p. [įveskite] |
| El. p. versloklientai@registrucentras.ltTel. (8 5) 262 2222A. s. LT477044060005572969AB SEB bankas, banko kodas 70440A. s. LT944010042400050387Luminor Bank AS Lietuvos skyrius, banko kodas 40100A. s. LT677300010095519600 | Tel. [įveskite] |
| „Swedbank“, AB, banko kodas 73000 |  |

|  |  |  |
| --- | --- | --- |
| Konsultacijų centro vadovėJurgita Jakeliūnaitė |  |  |
| (Pareigos, vardas, pavardė) |  | [Pareigos, vardas, pavardė] |
|  |  |  |
| (Parašas) A. V.  |  | (Parašas) A. V. \* |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | [pasirinkite datą] |

\* Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

Rinkos sandorių duomenų teikimo

sutarties Nr. \_\_\_\_\_\_\_

1 priedas

**PASLAUGOS „VIENA NESUDĖTINGA NT UŽKLAUSA, KAI ATASKAITA FORMUOJAMA INTERNETE“ TEIKIMO SĄLYGOS IR TVARKA**

**I SKYRIUS**

1. Paslauga „Viena nesudėtinga NT užklausa, kai ataskaita formuojama internete“ (toliau – Paslauga) GAVĖJO nurodytiems duomenų vartotojams suteikia galimybę atlikti nekilnojamojo turto sandorių paiešką Registrų centro nekilnojamojo turto sandorių duomenų bazėje ir gauti informaciją apie registruotų nekilnojamojo turo sandorių kainas.
2. GAVĖJO nurodytas duomenų vartotojas Paslaugos paieškos lange „NT sandorių paieška“ gali atlikti sandorių paiešką pagal šiuos kriterijus:
	1. savivaldybė (-ės) (privalomas nurodyti paieškos kriterijus);
	2. vietovė;
	3. gatvė;
	4. seniūnija;
	5. verčių zonos numeris (aktualus užklausos metu);
	6. objektai sutartyje (žemės sklypai, statiniai su žeme, pastatai, patalpos, butai);
	7. įsigytas plotas nuo, iki;
	8. sandorio data nuo, iki (privalomas nurodyti paieškos kriterijus);
	9. sandorio suma (kaina) nuo, iki;
	10. vnt. kaina nuo, iki;
	11. sandorio tipas;
	12. kainos tipas;
	13. turto paskirtis;
	14. žemės naudojimo būdai;
	15. sienų medžiaga;
	16. statybos metai nuo, iki;
	17. baigtumas nuo , iki.
3. Paslaugos paieškos puslapyje nurodžius ir pasirinkus aktualius kriterijus ir paspaudus mygtuką „Ieškoti“ pateikiamas tarpinis atsakymas apie nurodytus kriterijus atitinkančių sandorių kiekį ir GAVĖJO nurodytam duomenų vartotojui suteikiamas tolimesnių veiksmų pasirinkimas:
	1. pateikti iki 25 naujausių sandorių – veiksmas mokamas, taikoma kaina už vieną užklausą;
	2. pateikti iki 50 naujausių sandorių – veiksmas mokamas, taikoma kaina už dvi užklausas;
	3. grįžti į paiešką – veiksmas nemokamas.
4. Jeigu GAVĖJO nurodyto duomenų vartotojo pasirinktus kriterijus atitinka daugiau nei 50 sandorių ir pasirenkamas veiksmas *pateikti iki 50 naujausių sandorių* arba jei nurodytus kriterijus atitinka daugiau nei 25 sandoriai ir pasirenkamas veiksmas *pateikti iki 25 naujausių sandorių*, pateikiamas atsakymas apie naujausius sandorius, atsižvelgiant į sandorio datos intervalą, kurį GAVĖJO nurodytas duomenų vartotojas nurodė paieškos laukelyje „Sandorio data iki“.
5. Jeigu GAVĖJO nurodyto duomenų vartotojo nurodytus kriterijus atitinka mažiau arba lygiai 25 sandoriai ir pasirenkamas veiksmas *pateikti iki 25 naujausių sandorių*, pateikiamas atsakymas apie visus nurodytus kriterijus atitinkančius sandorius.
6. Duomenys apie sandorių kainas pateikiami interneto naršyklės lange bei PDF ir XLSX formatų dokumentuose, kuriuos GAVĖJO nurodytas duomenų vartotojas gali atsisiųsti ir išsisaugoti savo laikmenose.
7. GAVĖJO nurodytas duomenų vartotojas Paslaugos paieškos lange „Atliktų užklausų peržiūra“ gali peržiūrėti visų duomenų vartotojų per paskutines praėjusias 7 (septynias) kalendorines dienas atliktų paieškų informaciją PDF formatu.
8. Teikiami duomenų apie sandorių kainas elementai:

|  |  |  |
| --- | --- | --- |
| **Eil. Nr.** | **Duomenų lauko pavadinimas** | **Duomenų lauko aprašymas** |
| 1. | Ataskaitos ID | Ataskaitos identifikacinis numeris |
| 2. | Sand ID | Sandorio identifikacinis numeris |
| 3. | Sand. data | Sandorio data mėnesio tikslumu (formatas – ,,YYYY-MM“) |
| 4. | Sand. obj | Sandorio objektas („S“ – žemės sklypas (-ai), ,,NV“ – statinys (-iai) su žeme, ,,Past“ – pastatas (-ai), ,,Patal“ – patalpa (-os), ,,Butai“ – butas (-ai)) |
| 5. | Sand. tipas | Sandorio tipas |
| 6. | Dokumento tipas | Dokumento, kuriuo registruotas sandoris, tipas |
| 7. | Obj. sk. | Nekilnojamojo turto objektų skaičius sutartyje |
| 8. | Kainos pavadinimas | Kainos tipas |
| 9. | Suma | Kaina – sandorio suma (Eur), mokama už visus sandorio nekilnojamojo turto objektus |
| 10. | Paskirstyta kaina | Paskirstyta kaina – kartu su kitais nekilnojamojo turto objektais parduoto nekilnojamojo turto objekto kaina iš sutarties, kai sutartyje nurodoma ne tik bendra kaina (suma), bet ir iš bendros sumos išskirta atskiro objekto kaina |
| 11. | Vnt. kaina | Vieneto (žemei – arai; pastatams ir patalpoms – kv. m.) kaina eurais, apskaičiuota sandorio sumą padalinant iš sandorio nekilnojamojo objekto ploto |
| 12. | Įsigyta statinių | Sandorio statinių, pastatų ir patalpų objektų skaičius |
| 13. | Įsigyta sklypų | Sandorio sklypų objektų skaičius |
| 14. | Zona | Verčių zonos numeris (aktualus užklausos metu) |
| 15. | Adresas | Nekilnojamojo turto adresas namo numerio intervalo (1-10; 10-20; 20-30 ir t. t.) tikslumu |
| 16. | Pavadinimas | Objekto pavadinimas |
| 17. | Paskirtis | Paskirtis |
| 18. | Naudojimo būdas | Naudojimo būdas |
| 19. | Plotas | Objekto plotas (žemei – ha, pastatams ir patalpoms – kv. m) |
| 20. | Įsigytas plotas | Įsigytas plotas (žemei – ha, pastatams ir patalpoms – kv. m) |
| 21. | Tūris | Tūris, kub. m |
| 22. | Baigtumas | Baigtumas, % |
| 23. | Statybos pradžia | Statybos pradžios metai |
| 24. | Statybos pabaiga | Statybos pabaigos metai |
| 25. | Rekonstravimo pabaiga | Rekonstravimo pabaigos metai |
| 26. | Gyvenamasis plotas | Gyvenamasis plotas, kv. m |
| 27. | Naudingas plotas | Naudingas plotas, kv. m |
| 28. | Pagalbinis naudingas pl. | Pagalbinis naudingas pl. , kv. m |
| 29. | Pagalbinis nenaudingas pl. | Pagalbinis nenaudingas pl., kv. m |
| 30. | Rūsio plotas | Rūsio plotas, kv. m |
| 31. | Garažo plotas | Garažo plotas, kv. m |
| 32. | Išorės apdaila | Išorės apdaila |
| 33. | Vidaus apdaila | Vidaus apdaila |
| 34. | Sienos | Sienos |
| 35. | Šildymas | Šildymas |
| 36. | Vandentiekis | Vandentiekis |
| 37. | Kanalizacija | Kanalizacija |
| 38. | Dujos | Dujos |
| 39. | Rūsys | Rūsys |
| 40. | Viryklė | Viryklė |
| 41. | Butų sk. | Butų skaičius |
| 42. | Kamb. sk. | Kambarių skaičius |
| 43. | Patalpų sk. | Patalpų skaičius |
| 44. | Aukštas | Aukštas |
| 45. | Aukštų sk. | Aukštų skaičius |
| 46. | Našumo balas | Našumo balas |
| 47. | Ariamos žemės pl. | Ariamos žemės plotas, ha |
| 48. | Sodų pl. | Sodų plotas , ha |
| 49. | Miško pl. | Miško plotas , ha |
| 50. | Kelio pl. | Kelio plotas, ha |
| 51. | Vandens telk. pl. | Vandens telkinių plotas , ha |
| 52. | Pelkių pl. | Pelkių plotas , ha |
| 53. | Pažeistos žemės pl. | Pažeistos žemės plotas , ha |
| 54. | Nenaud. pl. | Nenaudojamas plotas , ha |

**II SKYRIUS**

**GAVĖJO PROGRAMINĖS ĮRANGOS REIKALAVIMAI**

1. Paslaugos teikimas užtikrinamas naudojantis Mozilla FireFox ir Chrome naujausiomis palaikomomis versijomis.

**III SKYRIUS**

**PRISIJUNGIMO TVARKA**

1. Paslauga teikiama interneto tinklu WEB priemonėmis, t. y. pasiekiama GAVĖJO nurodytiems registruotiems duomenų vartotojams prisijungus prie sistemos TEIKĖJO interneto svetainėje adresu <https://www.registrucentras.lt/ntr/reg.php>.
2. GAVĖJAS Sutarties priede ,,Duomenų vartotojų sąrašas“ nurodo duomenų vartotojus ir išorinį (-ius) IP adresą (-us), iš kurio (-ių) bus jungiamasi prie Paslaugos.
3. GAVĖJAS Sutarties priede ,,Duomenų vartotojų sąrašas“ papildomai nurodo atsakingo asmens vardą, pavardę bei elektroninio pašto adresą (privaloma tik tuo atveju, jei duomenų vartotojų sąraše nurodomas daugiau nei vienas duomenų vartotojas), TEIKĖJAS tuo adresu išsiunčia vartotojo registracijos anketą. Gavęs anketą, GAVĖJO atsakingas asmuo ją persiunčia Sutarties priede ,,Duomenų vartotojų sąrašas“ nurodytiems duomenų vartotojams.
4. Vartotojo registracijos anketoje kiekvienas GAVĖJO nurodytas duomenų vartotojas nurodo savo: pavardę, vardą, asmens kodą, telefoną, elektroninio pašto adresą ir slaptažodį. Slaptažodį turi sudaryti ne mažiau nei 12 (dvylika) ženklų (didžiosios ir mažosios raidės, skaičiai). Slaptažodžiu duomenų vartotojas galės naudotis tik elektroniniu paštu gavęs TEIKĖJO pranešimą apie jam suteiktą vartotojo vardą.
5. Kiekvienas duomenų vartotojas, atliekantis paiešką, turi turėti savo vartotojo vardą, kurį suteikia TEIKĖJAS, ir slaptažodį, kurį sugalvojo registracijos metu pats. Be to, jis privalo kreiptis iš vieno IP adreso, nekintančio prisijungimo sesijos metu.
6. GAVĖJO nurodytas duomenų vartotojas interneto puslapyje <https://www.registrucentras.lt/vart/Login-form.do> gali pasikeisti slaptažodį.
7. GAVĖJO nurodytas duomenų vartotojas, pamiršęs slaptažodį, jį gali pasikeisti interneto puslapyje <https://www.registrucentras.lt/ntr/reg.php>.

**IV SKYRIUS**

**TEIKĖJO GARANTUOJAMA APSAUGA**

1. GAVĖJO nurodytas duomenų vartotojas turi teisę naudotis Paslauga iš vartotojų sąraše nurodyto (-ų) išorinio (-ų) IP adreso (-ų). TEIKĖJAS, pastebėjęs, kad GAVĖJO nurodytas duomenų vartotojas su jam suteiktu vartotojo vardu ir slaptažodžiu peržiūri duomenis ne iš Gavėjonurodyto išorinio IP adreso, neleidžia jam naudotis Paslauga. Jei GAVĖJAS išorinio IP adreso nenurodo, GAVĖJO nurodytam duomenų vartotojui leidžiama naudotis Paslauga, kreipiantis iš bet kurio IP adreso. GAVĖJAS atsako už neteisėtą duomenų, slaptažodžio ir vartotojo vardo naudojimą.

|  |  |
| --- | --- |
| **TEIKĖJAS****Valstybės įmonė Registrų centras** | **GAVĖJAS****[nurodykite GAVĖJO pavadinimą]** |
| Konsultacijų centro vadovėJurgita Jakeliūnaitė |  |
| (Pareigos, vardas, pavardė) | [Pareigos, vardas, pavardė] |
|  |  |
| (Parašas)1. V.
 | (Parašas)A. V. |

Rinkos sandorių duomenų teikimo

sutarties Nr. \_\_\_\_\_\_\_

2 priedas

**PASLAUGOS „VIENA SUDĖTINGA NT UŽKLAUSA, KAI ATASKAITA FORMUOJAMA PAGAL INDIVIDUALIĄ UŽKLAUSĄ“ TEIKIMO SĄLYGOS IR TVARKA**

1. Paslauga „Viena sudėtinga NT užklausa, kai ataskaita formuojama internete“ GAVĖJO nurodytam duomenų vartotojui suteikia galimybę gauti informaciją elektroniniu paštu apie registruotų nekilnojamojo turo sandorių kainas.
2. GAVĖJO nurodytas duomenų vartotojas užklausas, užpildytas pagal Sutarties priedą „Duomenų užklausos forma“ (toliau – užklausa), teikia elektroniniu paštu rinkos.duomenys@registrucentras.lt.
3. TEIKĖJAS duomenis pagal užklausą GAVĖJO nurodytam duomenų vartotojui pateikia elektroniniu paštu Sutarties priede ,,Duomenų vartotojų sąrašas“ nurodytais kontaktais.
4. Duomenys teikiami Excel formatu ne vėliau kaip per 5 (penkias) darbo dienas nuo GAVĖJO nurodyto duomenų vartotojo užklausos pateikimo dienos.
5. Teikiami duomenų elementai:

|  |  |  |
| --- | --- | --- |
| **Eil. Nr.** | **Duomenų lauko pavadinimas** | **Duomenų lauko aprašymas** |
| 1. | Sandorio ID | Sandorio identifikacinis numeris |
| 2. | Metai | Sandorio metai |
| 3. | Mėnuo | Sandorio mėnuo |
| 4. | Verčių zona | Verčių zonos numeris (aktualus užklausos metu) |
| 5. | Savivaldybė | Savivaldybė |
| 6. | Seniūnija | Seniūnija |
| 7. | Gyvenvietė | Gyvenvietė |
| 8. | Gatvė | Gatvė |
| 9. | Namo nr. intervale | Nekilnojamojo turto adreso namo numeris, nurodomas intervalo (1-10; 11-20; 21-30 ir t. t.) tikslumu |
| 10. | Bloko kodas | Kadastro bloko kodas |
| 11. | Vietovės kodas | Kadastro vietovės kodas |
| 12. | Sandorio tipas | Sandorio tipas |
| 13. | Dokumento tipas | Dokumento tipas |
| 14. | Kainos tipas | Kainos tipas |
| 15. | Sandorio suma (Eur) | Kaina – sandorio suma (Eur), mokama už visus sandoryje dalyvavusius nekilnojamojo turto objektus |
| 16. | Padalinta notaro suma (Eur) | Paskirstyta kaina – kartu su kitais nekilnojamojo turto objektais parduoto nekilnojamojo turto objekto kaina iš sutarties, kai sutartyje nurodoma ne tik bendra kaina (sandorio suma), bet ir iš bendros sumos išskirta atskiro objekto kaina |
| 17. | Vieneto kaina | Vieneto (žemei – arai; pastatams ir patalpoms – kv. m) kaina eurais, apskaičiuota sandorio sumą padalinant iš sandoryje dalyvaujančio objekto ploto |
| 18. | Vienetas | Vienetas |
| 19. | Objekto plotas (kv. m; ha) | Objekto plotas (kv. m; ha) |
| 20. | Įsigytas plotas (kv. m; ha) | Įsigytas plotas (kv. m; ha) |
| 21. | Dalis | Dalis |
| 22. | Sandorio objektai | Sandorio objektai |
| 23. | Obj. skaičius sutartyje | Objektų skaičius sutartyje |
| 24. | Pastatų sk. | Pastatų skaičius  |
| 25. | Sklypų sk. | Sklypų skaičius  |
| 26. | Objekto tipas | Objekto tipas |
| 27. | Paskirtis | Paskirtis |
| 28. | Naudojimo būdas | Naudojimo būdas |
| 29. | Objekto pavadinimas | Objekto pavadinimas |
| 30. | Tūris (kub. m) | Tūris (kub. m) |
| 31. | Užstatytas plotas (kv. m) | Užstatytas plotas (kv. m) |
| 32. | Gyvenamasis plotas (kv. m) | Gyvenamasis plotas (kv. m) |
| 33. | Šildomas plotas (kv. m) | Šildomas plotas (kv. m) |
| 34. | Butų sk. | Butų skaičius  |
| 35. | Kambarių sk. | Kambarių skaičius  |
| 36. | Aukštų sk. | Aukštų skaičius  |
| 37. | Aukštas | Aukštas |
| 38. | Baigtumas | Baigtumas, % |
| 39. | Fizinis nusidėvėjimas | Fizinis nusidėvėjimas |
| 40. | Rekonstravimo pabaiga | Rekonstravimo pabaigos metai |
| 41. | Statybos pradžia | Statybos pradžios metai |
| 42. | Statybos pabaiga | Statybos pabaigos metai |
| 43. | Sienos | Sienos |
| 44. | Stogo danga | Stogo danga |
| 45. | Stogo konstrukcija | Stogo konstrukcija |
| 46. | Pamatai | Pamatai |
| 47. | Šildymas | Šildymas |
| 48. | Vandentiekis | Vandentiekis |
| 49. | Kanalizacija | Kanalizacija |
| 50. | Dujos | Dujos |
| 51. | Rūsys | Rūsys |
| 52. | Pastato (jo dalies) energinio naudingumo klasė | Pastato (jo dalies) energinio naudingumo klasė |
| 53. | Patalpos energinio naudingumo klasė | Patalpos energinio naudingumo klasė |
| 54. | Ariamos žemės plotas (ha) | Ariamos žemės plotas (ha) |
| 55. | Sodų plotas (ha) | Sodų plotas (ha) |
| 56. | Pievų ir ganyklų plotas (ha) | Pievų ir ganyklų plotas (ha) |
| 57. | Miško žemės plotas (ha) | Miško žemės plotas (ha) |
| 58. | Kelių plotas (ha) | Kelių plotas (ha) |
| 59. | Bendro naudojimo kelių plotas (ha) | Bendro naudojimo kelių plotas (ha) |
| 60. | Užstatytas plotas (ha) | Užstatymo plotas (ha) |
| 61. | Vandens telkinių plotas (ha) | Vandens telkinių plotas (ha) |
| 62. | Kitos žemės plotas (ha) | Kitos žemės plotas (ha) |
| 63. | Medžių ir krūmų želdinių plotas (ha) | Medžių ir krūmų želdinių plotas (ha) |
| 64. | Pelkių plotas (ha) | Pelkių plotas (ha) |
| 65. | Pažeistos žemės plotas (ha) | Pažeistos žemės plotas (ha) |
| 66. | Nenaudojamos žemės plotas (ha) | Nenaudojamos žemės plotas (ha) |
| 67. | Nusausintos žemės plotas (ha) | Nusausintos žemės plotas (ha) |
| 68. | Drėkinamos žemės plotas (ha) | Drėkinamos žemės plotas (ha) |
| 69. | Našumo balas | Našumo balas |
| 70. | Elektroninių ryšių tinklų elektroninių ryšių infrastruktūros apsaugos zonos (III skyrius, vienuoliktasis skirsnis) | Elektroninių ryšių tinklų elektroninių ryšių infrastruktūros apsaugos zonos (III skyrius, vienuoliktasis skirsnis) |
| 71. | Kelių apsaugos zonos (III skyrius, antrasis skirsnis) | Kelių apsaugos zonos (III skyrius, antrasis skirsnis) |
| 72. | Elektros tinklų apsaugos zonos (III skyrius, ketvirtasis skirsnis) | Elektros tinklų apsaugos zonos (III skyrius, ketvirtasis skirsnis) |
| 73. | Kultūros paveldo objektų ir vietovių teritorijos, jų apsaugos zonos (V skyrius, pirmasis skirsnis) | Kultūros paveldo objektų ir vietovių teritorijos, jų apsaugos zonos (V skyrius, pirmasis skirsnis) |
| 74. | Melioruotos žemės ir melioracijos statinių apsaugos zonos (VI skyrius, antrasis skirsnis) | Melioruotos žemės ir melioracijos statinių apsaugos zonos (VI skyrius, antrasis skirsnis) |
| 75. | Valstybiniai parkai (V skyrius, dvidešimt trečiasis skirsnis) | Valstybiniai parkai (V skyrius, dvidešimt trečiasis skirsnis) |
| 76. | Miško žemė (VI skyrius, trečiasis skirsnis) | Miško žemė (VI skyrius, trečiasis skirsnis) |
| 77. | Vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis) | Vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis) |
| 78. | Dirvožemio apsauga žemės ūkio paskirties žemės sklypuose (VI skyrius, keturioliktasis skirsnis) | Dirvožemio apsauga žemės ūkio paskirties žemės sklypuose (VI skyrius, keturioliktasis skirsnis) |
| 79. | Paviršinių vandens telkinių apsaugos zonos (VI skyrius, septintasis skirsnis) | Paviršinių vandens telkinių apsaugos zonos (VI skyrius, septintasis skirsnis) |
| 80. | Paviršinių vandens telkinių pakrantės apsaugos juostos (VI skyrius, aštuntasis skirsnis) | Paviršinių vandens telkinių pakrantės apsaugos juostos (VI skyrius, aštuntasis skirsnis) |
| 81. | Kitos taikomos specialiosios žemės naudojimo sąlygos | Kitos taikomos specialiosios žemės naudojimo sąlygos |

1. Jeigu užklausoje nurodytus kriterijus atitinka daugiau nei 25 sandoriai, pateikiamas atsakymas apie naujausius sandorius, atsižvelgiant į sandorio datos intervalą, kurį GAVĖJO nurodytas duomenų vartotojas nurodė užklausoje arba atsižvelgiant į užklausoje nurodytas pastabas, kokiems sandoriams turėtų būti teikiama pirmenybė.
2. Jeigu nurodytus kriterijus atitinka mažiau arba lygiai 10 sandorių, TEIKĖJAS užklausoje nurodytais kontaktais informuoja GAVĖJO nurodytą duomenų vartotoją apie mažą duomenų kiekį ir galimybę praplėsti užklausos sąlygas. GAVĖJO nurodytas duomenų vartotojas gali: atsisakyti užklausos, praplėsti praieškos sąlygas arba patvirtinti, kad pageidauja gauti duomenis pagal pateiktą užklausą.
3. Jeigu nurodytus kriterijus atitinka nuo 11 iki 25 sandorių, rastų sandorių duomenys pateikiami GAVĖJO nurodytam duomenų vartotojui.

|  |  |
| --- | --- |
| **TEIKĖJAS****Valstybės įmonė Registrų centras** | **GAVĖJAS****[nurodykite GAVĖJO pavadinimą]** |
| Konsultacijų centro vadovėJurgita Jakeliūnaitė |  |
| (Pareigos, vardas, pavardė) | [Pareigos, vardas, pavardė] |
|  |  |
| (Parašas)1. V.
 | (Parašas)A. V. |

Rinkos sandorių duomenų teikimo sutarties Nr.\_\_\_\_\_\_\_\_

3 priedas

**DUOMENŲ UŽKLAUSOS FORMA**

Valstybės įmonės Registrų centro

Duomenų atvėrimo skyrius

rinkos.duomenys@registrucentras.lt

**DĖL RINKOS DUOMENŲ TEIKIMO**

 Prašytume pateikti Sutartyje nustatyta tvarka Registrų centro sandorių duomenų bazėje įrašytus nekilnojamojo turto sandorius, kurie atitinka žemiau lentelėje išvardintas apibrėžimo sąlygas:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr. | Sandorio tipas | Sandorio paieškos teritorija | Sandorio datos intervalas | Sandorio objektas(-ai) | Paskirtis(-ys) | Kainos intervalas | Plotointervalas | Kiti aktualūs kadastro rodikliai | Pastabos |
| 1 | Pirkimas\* | Šiaulių r., Radviliškio r., Pakruojo r.\* | Paskutiniai 36 mėn.\* | Pastatai, patalpos, namų valdos\* | Kita (fermų), kita (ūkio)\* | Sandorio suma nuo 2896,20 Eur iki 28962,01 Eur;\* | Nesvarbu\* | Senos statybos, nerekonstruoti\* |  |
| 2 | Pirkimas\* | Kauno r. verčių zonos: 16.9; 16.15; 16.16; 16.17\* | 2013-01–2013-09\* | Žemės sklypai\* | Žemės ūkio\* | 1,45–144,81 Eur/a\* | Nuo 50 a iki 20 ha\* |  | Pirmenybę teikti didesnio ploto žemės sklypų sandoriams.\* |

*\*Lentelės pildymo pavyzdys*

Duomenų užklausą pateikusio asmens vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

|  |  |
| --- | --- |
| **TEIKĖJAS****Valstybės įmonė Registrų centras** | **GAVĖJAS****[nurodykite GAVĖJO pavadinimą]** |
| Konsultacijų centro vadovėJurgita Jakeliūnaitė |  |
| (Pareigos, vardas, pavardė) | [pareigos, vardas, pavardė] |
|  |  |
| (Parašas)A. V. | (Parašas)A. V. |

Rinkos sandorių duomenų teikimo

sutarties Nr. \_\_\_\_\_\_\_

4 priedas

**DUOMENŲ VARTOTOJŲ SĄRAŠAS**

Duomenų vartotojai:

|  |  |  |  |
| --- | --- | --- | --- |
| Nr. | Vardas, pavardė | El. paštas | Išorinis IP adresas |
| 1. |  |  |  |
| 2. |  |  |  |

Asmenys, kuriems suteikiama teisė peržiūrėti PVM sąskaitas faktūras

 (rekomenduojame nurodyti bent du asmenis):

|  |  |  |  |
| --- | --- | --- | --- |
| Nr. | Vardas, pavardė | El. paštas | Išorinis IP adresas |
| 1. |  |  |  |
| 2. |  |  |  |

Atsakingas asmuo vartotojo registracijos anketai gauti\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. (Vardas, pavardė)

*\*Nurodoma, jei duomenų vartotojų sąraše yra daugiau nei vienas duomenų vartotojas.*

|  |
| --- |
| **GAVĖJAS****[nurodykite GAVĖJO pavadinimą]** |
|  |  |
|  | [Pareigos, vardas, pavardė] |
|  |  |
|  | (Parašas)A. V. |

1. Trečioji šalis – fizinis arba juridinis asmuo, išskyrus GAVĖJO darbuotojus, kuriems tiesioginiu GAVĖJO įgaliojimu leidžiama tvarkyti duomenis. [↑](#footnote-ref-1)